Paul Ehrlich

:*For befolkningsbiologen Paul Ehrlich, se [[Paul R. Ehrlich]].*

**Paul Ehrlich** (født 14. mars 1854 i Strehlen i Nedre Schlesien i Kongeriket Preussen, død 20. august 1915 i Bad Homburg i Hessen i Tyskland) var en tysk kjemiker, lege, serolog og immunitetsforsker. Han regnes som grunnlegger av den moderne kjemoterapi. Han fikk Nobelprisen i fysiologi eller medisin i 1908.

## Liv

Paul Ehrlich ble født 1854 i schlesiske Strehlen. Han studerte medisin mellom 1872 og 1878, og tok doktorgraden i Leipzig med avhandlingen *Beiträge zur Theorie und Praxis der histologischen Färbung*. Etter klinisk utdannelse og habilisasjon i 1887 med avhandlingen *Das Sauerstoffbedürfnis des Organismus* ved Charité i Berlin ble han av Robert Koch, som han tidligere hadde samarbeidet med, kalt til det nygrunnlagte Institut für Infektionskrankheiten i Berlin. Etter å kommet seg etter en laboratoriepåført tuberkulose i Egypt, støttet han vennen Emil Adolf von Behring i utviklingen av et difteriserum.

Disse arbeidene inspirerte ham i 1897 til hans berømte *Seitenkettentheorie*, som forklarte serumets virkningsmåte og muliggjorte nøyaktig måling av antigenmengden.

I 1896 ble Ehrlich direktør for det nye *Königliche Institut für Serumforschung und Serumprüfung* i Steglitz ved Berlin. Dette instituttet ble i 1899 forlagt til Frankfurt am Main og utvidet til *Königliche Institut für experimentelle Therapie*, hvor Ehrlich viet seg til kreftforskning og kjemoterapi. I 1904 ble han honorarprofessor i Göttingen

Han mottok Nobelprisen i medisin i 1908 sammen med Ilja Iljitsch Metschnikow, for sine oppdagelser innen kjemoterapiens område. I Frankfurt hadde han også eksperimentert med andre kjemikalier.

Med støtte fra sin assistent Sahachiro Hata utviklet han i mai 1909 legemiddelet Salvarsan mot syfilis. Dette var det første spesifikt virkende kjemoterapeutikum. Senere utviklet han tallrike andre medikamenter på kjemisk basis, med hvilke en rekke til da dødelige sykdommer virkningsfullt kunne kureres. 1911 mottok han Liebig-Medaille, og i 1914 ble han professor ved det nye universitetet i Frankfurt (Goethe-universitetet).

17. august 1915 fikk han et hjerteinfarkt, og døde 20. august samme år i nærvær av sin hustru og to døtre på sin venn Dr. Curt Parisers klinikk i Bad Homburg. Keiser Wilhelm II skrev i sitt kondolansetelegram: *Ich beklage mit der gesamten gebildeten Welt den Tod dieses um die medizinische Wissenschaft und die leidende Menschheit so hochverdienten Forschers, dessen Lebenswerk ihm bei der Mit- und Nachwelt unvergänglichen Ruhm und Dank sichert*.

Paul Ehrlichs liv og verk ble i 1940 filmet av William Dieterle i den amerikanske filmen *Dr. Ehrlich's Magic Bullet* med Edward G. Robinson i titelrollen.

## Referanser


## Litteratur
* Martha Marquardt: *Paul Ehrlich als Mensch und Arbeiter. Erinnerungen aus dreizehn Jahren seines Lebens. 1902–1915.* Mit einer Einführung von Richard Koch. Deutsche Verlags-Anstalt, Stuttgart u. a. 1924. (Martha Marquardt war Ehrlichs langjährige Sekretärin)
* 
* Heinrich Satter: *Paul Ehrlich Begründer der Chemotherapie. Leben, Werk, Vermächtnis.* Oldenbourg, München 1962.
* Ernst Bäumler: *Paul Ehrlich. Forscher für das Leben*. 3. durchgesehene Auflage. Edition Wötzel, Frankfurt am Main 1997, ISBN 3-7973-0345-9.
* Timothy Lenoir: *A magic bullet: Research for profit and the growth of knowledge in Germany around 1900*. In: *Minerva.* Bd. 26, Nr. 1, 1998, S. 66–88. 
* Arthur M. Silverstein: *Paul Ehrlich's Receptor Immunology. The Magnificent Obsession*. Academic Press, San Diego 2002, ISBN 978-0126437652. (Erläuterung der Seitenkettentheorie)
* Fritz Sörgel et al.:  In: *Nachrichten aus der Chemie.* Bd. 52, 2004, S. 777–782. (PDF-Datei, 150&nbsp;kB)
* Fritz Sörgel et al.: *Welche Berufsbezeichnung wird Ehrlichs Wirken gerecht.* In: *Chemotherapie Journal.* Bd. 13, Nr. 4, 2004, S. 157–165. (PDF-Datei, 340&nbsp;kB)
* Axel C. Hüntelmann: *Paul Ehrlich: Leben, Forschung, Ökonomien, Netzwerke*. Wallstein, Göttingen 2011, ISBN 978-3-8353-0867-1.
* Friedrich Hoffmann: *Tödliche Welten – Die unglaubliche Geschichte von drei Medizinern, die Millionen Menschen das Leben retteten*. Herder, Freiburg im Breisgau 2010, ISBN 978-3-451-06202-5.
* Kirsten Weinig (Hrg.): Kurzführer zur Ausstellung "Arsen und Spitzenforschung. Paul Ehrlich und die Anfänge einer neuen Medizin", Berlin 2015

## Institusjoner
* Paul-Ehrlich-Institut (PEI) – Paul-Ehrlich-Straße 51-59 – D- 63225 Langen Website PEI 
* Paul Ehrlich- und Ludwig Darmstädter-Preis
* Paul Ehrlich-Stiftung – Senckenberganlage 31 – 60325 Frankfurt am Main
* Paul-Ehrlich-Klinik – Bad Homburg

## Eksterne lenker

* 
* Paul Ehrlich, 1854-1915 – Kurzbiographie
* Paul Ehrlich – Mediziner, Serologe
* Willkommen im virtuellen Museum der Wissenschaft: Paul Ehrlich (1854–1915)
* Film Annotations: Dr. Ehrlich's Magic Bullet